**LĒMUMS**

Liepājā

|  |  |
| --- | --- |
| 2021.gada 19.augustā |  Nr.295/10(prot. Nr.10, 15.§) |

Par lokālplānojuma, kas groza Liepājas pilsētas

teritorijas plānojumu zemesgabalam Raiņa ielā 5,

Liepājā, un saistošo noteikumu apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 88.1.apakšpunktu un 91.punktu, ievērojot Liepājas pilsētas domes 2019.gada 19.decembra lēmumu Nr.533 “Par lokālplānojuma, kas groza Liepājas pilsētas teritorijas plānojumu zemesgabalam Raiņa ielā 5, Liepājā, izstrādes uzsākšanu, darba uzdevuma un izstrādes vadītāja apstiprināšanu”, 2020.gada 17.decembra lēmumu Nr.649/19 “Par grozījumiem Liepājas pilsētas domes 2019.gada 19.decembra lēmumā Nr.533” un 2021.gada 20.maija lēmumu Nr.204/6 “Par lokālplānojuma redakcijas nodošanu publiskajai apspriešanai un institūciju atzinumu saņemšanai”, izskatot sabiedrības ar ierobežotu atbildību “Metrum” 2021.gada 26.jūlija iesniegumu Nr.491/a/00-2021 “Par Lokālplānojuma iesniegšanu apstiprināšanai” un Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Apstiprināt lokālplānojumu, kas groza Liepājas pilsētas teritorijas plānojumu zemesgabalam Raiņa ielā 5, Liepājā, turpmāk - Lokālplānojums (pielikumā).

2. Apstiprināt Liepājas valstspilsētas pašvaldības domes 2021.gada 19.augusta saistošos noteikumus Nr.13“Par lokālplānojuma, kas groza Liepājas pilsētas teritorijas plānojumu zemesgabalam Raiņa ielā 5, Liepājā, apstiprināšanu”.

3. Uzdot Lokālplānojuma izstrādes vadītājam Uģim Kauguram:

3.1. piecu darba dienu laikā pēc šī lēmuma spēkā stāšanās, ievietot lēmumu par lokālplānojuma apstiprināšanu Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.2. divu nedēļu laikā publicēt paziņojumu par saistošo noteikumu pieņemšanu oficiālajā izdevumā “Latvijas Vēstnesis”, vietējā laikrakstā “Kurzemes Vārds”, Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.3. divu nedēļu laikā apstiprināto Lokālplānojumu un saistošos noteikumus ievietot Liepājas valstspilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Finanšu pārvaldei, Liepājas pilsētas būvvaldei, Nekustamā īpašuma pārvaldei, Vides aizsardzības un reģionālās attīstības ministrijai, SIA “Metrum”  |